section_heading: Političko djelovanje
paragraph_text: U razdoblju 1881. – 1884. Vojnović je ponovno bio izabran za saborskog zastupnika iz đakovačkog kotara. Isticao se obranom hrvatskog državnog prava i političke autonomije s nagodbom kao minimalnim programom. Tijekom 1880-ih godina bio je oštar kritičar vladajuće Narodne stranke, koje je podržavala pro-mađarski režim najprije bana Ladislava Pejačevića, a zatim bana Khuena-Héderváryja. Zbog toga je 1884. tijesno izgubio na saborskim izborima od vladinog kandidata.